Albertus Pujols
Iosephus Albertus Pujols Alcántara (vulgo José Alberto Pujols Alcántara, saepius Albert Pujols; natus die 16 Ianuarii 1980 Dominicopoli in Re publica Dominicana) est lusor basipilae, qui custos primae stationis in manu St. Louis Cardinals Foederum maiorum basipilae ludit. Unus lusorum optimorum in basipila hodierna habetur, et "clavator metuendissimus" (most feared hitter) census est in interrogatione omnium administratorum foederum maiorum.